Friedrich Dollmann

Friedrich Dollmann (født 2. februar 1882 i Würzburg i Bayern, død 30. juni 1944 i Le Mans i Frankrike) var en tysk general under andre verdenskrig. Han er mest kjent for sin rolle under invasjonen i Normandie. Han deltok også i første verdenskrig.

Liv og virke
Bakgrunn
Friedrich Dollmann gikk inn i hæren i 1899.Mitcham & Mueller (2012). Hitler’s Commanders: Officers of the Wehrmacht, the Luftwaffe, the Kriegsmarine, and the Waffen-SS, p. 120. Han studerte ved Generalstabens Krigsakademi fra 1909. 

Første verdenskrig
Under de første to år av første verdenskrig var han luftobservatør.Hackl (1989). Die Bayerische Kriegsakademie (1867–1914), p. 424. Dollmann ble flyttet til Generalstaben den 5. november 1917, som del av 6. infanteridivisjon. Han ble overført til den bayerske generalstab hvor han den 21. januar 1918 fikk kommando over 6. armé.Bradley ed., (1994). Die Generale des Heeres 1921–1945. Die militärischen Werdegänge der Generale, sowie der Ärzte, Veterinäre, Intendanten, Richter und Ministerialbeamten im Generalsrang, Vol. 3, p. 178. 

Mellomkrigstiden
I mars 1919 ble han utnevnt til ministeriet for militære anliggender og så til Generalstabens fredskommisjon. Etterpå forble Dollmann i det nyopprettede Reichswehr i mellomkrigstiden.

Annen verdenskrig
Rett etter utbruddet av andre verdenskrig ble han utnevnt til generaloberst og fikk kommandoen over den tyske 7. armé. Denne ledet han under slaget om Frankrike. Etter den tyske seieren, ble han satt til å lede okkupasjonsstyrken og bygge opp forsvaret i Bretagne og Normandie.

Til tross for at den allierte invasjonen var ventet tidlig i juni 1944, senket Dollmann beredskapen på grunn av det dårlige været 4. juni og deltok i stedet på en stabsøvelse. Slik var hans kommando noe fraværende da invasjonen virkelig kom. Men Dollmann ledet den innbitte tyske motstanden i Normandie fram til han døde av hjerteattakk 30. juni, da han fikk melding om at han ville bli stilt for krigsrett på grunn av at byen Cherbourg hadde falt i amerikanske hender.

 Referanser 

 Kilder  
 Harrison, George A., Cross-Channel Attack. The United States Army in World War II: The European Theater of Operations, 1951. Reprint, Washington, D.C., 1970. 
 Ryan, Cornelius: Den lengte dagen – D-dagen tirsdag 6. juni 1944

 Eksterne lenker 
 Biografi i Lexicon der Wehrmacht (tysk) 

Kategori:Personer fra Würzburg
Kategori:Tyske generaler
Kategori:Tyskere fra andre verdenskrig
Kategori:Tyskere fra første verdenskrig
Kategori:Personer tilknyttet det tredje rike
Kategori:Mottakere av Jernkorsets ridderkors
Kategori:Mottakere av Jernkorset (1914)
Kategori:Tyske arméoffiserer
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)